PÖÖRDEPUNKT
Tere tulemast Pöördepunkti. Sellel aastal vaatame tagasi
aastasse 2008. -Tookordne saade rääkis andekast
kirurgist ja Nigeeria kirjanikust, kes võitles elude eest.
Lisaks gospellaulja, kes vallutab lavasid. Näeme seda kõike uuesti.
Esmalt aga mälumängu küsimus. Tänane küsimus puudutab ühte
tagasivaatavat saadet. Aastal 2003 näitasime ühe mehe lugu.
Kes see mees oli? Vihjeks niipalju, et tema eesnimi ja
perekonnanimi algavad sama tähega. -Kuni te mõtlete, lähme tagasi
aastasse 2008 koos Victori ja Kathyga.
Üle maailma teada kirurg dr Ben Carson on tuntud kui esimene
arst, kes eraldas kokku kasvanud kaksikud. Enamus inimesi aga ei
tea, et selle andeka kirurgi jaoks on elu seotud riskidega.
Hiljuti kõneles Victor temaga ja sai teada, miks.
Dr. Carson, täname, et osalete saates, see on meile au.
Suur tänu kutsumast. Keegi kunagi ütles, et suurimate
ideede asukohad pole raamatukogus või ühingutes, vaid surnuaias.
Selle alla mõeldi, et miljonid inimesed surevad, viimata
oma unistusi täide. Kas arvad, et põhjus,
miks inimesed ei võta riske, hüljates unistused, on hirm?
Absoluutselt. Kui mõelda, pole midagi saavutatud riskideta.
Kasvõi suured sõdalased Piiblis ja inimesed, keda imetleme,
nad kõik riskisid. Nad ei pannud telki puu alla
ja unistanud, et see täituks. See ei toimi nii.
Sul ilmus põnev raamat "Võta risk." Enne riski võtmist küsid sa
endalt mitmeid küsimusi. Milliseid küsimusi?
On 4 põhiküsimust. Kui kaalud millegi tegemist,
küsi:1) Mis on parim asi, mis võib seda tehes juhtuda?
2) Mis on halvim, mis võib juhtuda? 3) Mis on parim, mis võib juhtuda,
kui ma seda ei tee? 4) Halvim, kui ma seda ei tee?
Minu jaoks töötab selline asi väga hästi. Eriti kui on
tegemist raskete olukordadega. Vastuolulistes olukordades
küsin neid küsimusi. Üks neist viib tavaliselt õige vastuseni.
Kui küsid neid küsimusi, siis oled sa kaalunud kõiki võimalusi.
Tihti me teeme midagi ja ei arvesta tagajärgedega.
Siis ei teki olukorda, kus küsid: miks ma sellele ei mõelnud?
Küsi küsimused enne otsuse tegemist.
Olles tippkirurg, oled sa pidanud palju riskima. Sa oled riskinud
ka siis, kui mõned kolleegid on sul soovitanud mitte riskida.
Mul on suur usk Jumalasse. Ma palun, et Tema annaks mulle tarkust
kõiges, mis ma teen. Ja osalt ka sellepärast, et küsin neid
küsimusi endalt. Oli üks juhtum, kus tüdruk jäi veoauto alla ja
olukord tundus lootusetu. Tormasin operatsioonisaali ja minu kolleeg
ütles, et sa raiskad aega, tee parem midagi muud. Ma peatusin
ja mõtlesin sellele, et see on ta ainus võimalus, ta ju elas veel!
Tegime väga suure töö ära. Hiljem kohtusin ma selle tüdrukuga,
kui ta tutvustas mulle oma tütart. Õige kombinatsioon on see, kus
sa kasutad aju, mis Jumal on andnud ja palud Jumalalt tarkust.
Sa eraldasid kaksikud, kes olid peast kokku kasvanud ja veel mõned
teised kokkukasvanud kaksikud. Milline oli risk nendes juhtumites?
Kui tegeled selliste kaksikutega, on mitmed asjad komplitseeritud.
Kaksikud olid 29-aastased naised, kelle unistuseks oli saada eraldatud.
Nad ütlesid mulle, et pigem sureme, kui veedame veel päeva koos.
Operatsioon oli keeruline, võttes üle 50 h aega,
kahjuks nad ei jäänud elama. See õpetas palju riski kohta.
Aga teised kaksikud? Mida õppisid nende puhul riskist?
See oli raske, sest operatsioon kestis 28 h ja jõudsime punkti,
mil avastasime, et veresooned on väga peened, ülesanne tundus võimatu.
Tegime pausi ja pidasime nõu. Tegin ettepaneku katta
probleemne koht nahaga ja hiljem töötada edasi.
Vastati, et nii ei saa neid elus hoida. Läksin tagasi palvetades:"Issand,
kõik on Sinu käes." Seejärel olin nagu mingis tsoonis, liikusin
osavalt veresoonte vahel, sain kõik eraldatud, kaotasime vähe verd.
Lõpetades tegi üks kaksik silmad lahti ja proovis midagi haarata,
teine kaksik samuti. Täna on nad viiendas klassis, elades hästi.
See oli üldse esimene kord, kui selliselt ühendatud
kaksikud eraldati ja nad jäid elama. Istudes ja mõeldes sellele,
ütlesin ma:"Tänan Sind, Jumal, et aitasid mind, et suutsin
eemalduda ülesande keskmest, pannes Sind sinna."
Dr. Carson, oled neurokirurgia alal üks juhtfiguure.
Millised seosed on juhtimise ja riskide vahel?
Et olla hea juht, pead olema valmis riskideks, sest pead
olema valmis liikuma uutesse paikadesse. Sa pead arvestama
sellega, et sa pole alati populaarne, eriti alguses.
Ja valmidus küsida küsimusi. Õpetussõnade rmt., mis kirjutatud
targima mehe poolt, ütleb:"Kus palju nõuandjaid,seal on turvalisus."
Juht, kes arvab, et vaid temal on õigus, kaotab oma efekti.
Mis on peamine õppetund neile, kes su raamatut loevad?
Tahan, et inimesed mõistaks, et isik, kellel on palju pistmist
sellega mis sinuga juhtub, oled sa ise. Kasuta oma imelist,
Jumala poolt antud aju, et leida rada selles, mida sa saad ja
mida ei saa teha ja kuidas seda saavutada. See ei õnnestu ilma
riskita, ometigi pead riskid välja selgitama, küsides põhiküsimusi.
Minu garantii on, et nii tehes teen õige otsuse.
Tänan, Ben Carson. -Tänan.
Imeline mees. -See lugu tähendas nii palju, et
nad tegid filmi tema elust. -Kui ta lapsena koolis käis,
siis oli ta raskustes, saades halbu hindeid. Tema ema aga
tegi temaga kõvasti tööd ja sellest tulenevalt pöördus tema elu ümber.
-Hämmastav! -Ja vaata, nüüd on ta kirurg.
See näitab, et isegi kui meil on raskusi, saab Jumal meid aidata.
Just, kõik on võimalik! -Oleme kohe tagasi.
Ta tuleb.
Uuel häälel.
Uue näoga.
Uue saatejuhiga.
Uus Pöördepunkt.
"Kui nisuiva ei lange maasse ega sure, siis see jääb üksi.
Aga kui see sureb, siis see kannab palju vilja.
Kes oma elu armastab, see kaotab selle.
Kes oma elu vihkab selles maailmas, see hoiab selle
igaveseks eluks." Johannese 12:24-25
Tere tulemast tagasi parimatesse Pöördepunkti saadetesse.
Äsja kuulsime kirurgist, kes tegi imelise operatsiooni.
Nüüd näete aga lugu Nigeeria kirjanikust, kes vajas imet.
Vähehaaval hakkas tema elu murenema. Enne veel esitame
uuesti mälumänguküsimuse. Aastal 2003 tõime teieni liigutava
loo ühest mehest. Tahamegi teada tema nime. Vihjeks see, et nii
tema eesnimi kui perekonnanimi algavad sama tähega.
See täht on M. Nüüd aga tagasi aastasse 2003.
Järgmise loo peategelane oli edukas kirjanik, kelle elus toimus pööre.
Ta ei suutnud enam teha lihtsaimat asja-oma käsi kasutada.
Kuni toimus hirmus pööre, mis muutis ta elu igaveseks.
Juwonile meeldis pidutseda. Alkohol ja narkootikumid
olid ta kaaslasteks. Lisaks sellele oli tal ka teine kirg-kirjutamine.
Tema kirjutised ilmusid ajalehtedes. Tal oli kõik, mida soovis: kuulsus,
raha, sõbrad. Ühel õhtul juhtus aga midagi kummalist.
Kirjutasin öösel ja asjad kukkusid käest maha.
Silmad hakkasid sulguma, keha muutus tuimaks.
Tal polnud varem insulti olnud, samuti polnud ta
mõnuaine mõju all. Esmased testid haiglas
näitasid, et tal on väga haruldane haigus.
Haigusjuhtumeid on 3-4 aastas. Sümptomid võivad olla erinevad.
Haigus liikus juba mu südamesse. -Ta ei saanud liigutada ega midagi.
Juwoni elu muutus, ta veetis oma päevad haiglaseinte vahel.
Võimalused paranemiseks olid ebakindlad. Selle haiguse jaoks
polnud kindlat ravi. -Me ei saanud midagi konkreetset
tema heaks teha. Tol ajal polnud meil selleks ravimeid.
Ravimid ei toonud kergendust. Juwon kaotas lootuse.
Ma ütlesin:"Jumal, anna mulle jõudu kasutada ratastooli."
Olin kuidagi ratastoolis. -Haigla ajaloos oli vaid 2 juhtumit
50 aasta jooksul, kus sellised patsiendid jäid elama.
Surm polnud kunagi kaugel.
Intensiivis surid inimesed iga päev mu paremal ja vasakul pool.
Ühel ööl nägi ta und sellest, kuhu ta elu oli suundumas,
kui ta sureks ilma Jeesuseta.
Mul oli nägemus, kus mind viidi põrgusse.
Ma kogesin, kuidas see mõjutab mu elu.
Väiksena oli ta Jeesust tundnud, aga oli Temast pöördunud
naiste, uimastite ja alkoholi poole.
Ta teadis, et sai võimaluse pöörduda Jumala poole.
Haiglavoodis pühendasin oma elu Kristusele.
Tema arst mainis Jumalat kui ainukest lootust.
Ütlesin, et võtsin Kristuse vastu ja ta ütles, et sul teist
võimalust polegi, kui Kristuse poole pöörduda. Uskusin teda.
Juwon hakkas haigla personali abil lugema kristlikku kirjandust.
Lugedes said asjad tema jaoks uue tähenduse.
Hommikuti tänasin Jumalat, sest olin Talle kasulikum, kui varem.
Kuigi ta ei tundnud muutusi ihus, teadis ta, et elu on rikkam
selles haiguses, kui oli olnud tervises, sest tal oli Jeesus.
Peagi saabusid arstilt head uudised. -Ta tuli varakult ja ütles, et
mul on sulle head uudised. Teda võib ravida ühe rohu abil
ja selle maksumus on alla tuhande dollari. Ravim tõi kergendust
Juwoni olukorda. Peale seda, kui ta oli üle kahekümne nädala
voodis veetnud, tõusis ta ja tegi esimesed sammud.
Jalgu oli raske liigutada. Kui tõusin jalgadele, siis ruumis
viibijad hõiskasid:"Halleluuja!" -Oma tervenemise eest on ta tänulik
arstiteadusele ja Jumalale. -Palju palveid sai palutud.
Juwon lahkus haiglast nädala pärast ja saabus koju rõõmuhüüete saatel.
Oli imeline, kõik hõiskasid.
Olin õnnelik, nähes teda kõndimas.
Täna on ta pastor ja kuulutab koos naise ja lastega evangeeliumi
ja räägib oma lugu teistele. -Jumal ei põhjustanud seda, aga
ma arvan, et Ta lubas sel juhtuda, et veenda mind ja
tuua mind kokku minu saatusega.
Jumal on tervendaja. Ta saab ka sind terveks teha.
Täna rääkisime riskide võtmisest ja elust läbi minek ilma Jeesuseta
on väga suur risk. Põrgu on vägagi reaalne. Kui sina Jeesust
ei tunne, veedad sa igaviku põrgus. Selle riski võtmine on väga suur.
Võib-olla sa küsid, et kuidas ma seda tean? Palju parem on teha
asi kindlaks kohe praegu. Me teeme elukindlustusi juhuks,
kui midagi peaks juhtuma. Jumal armastab sind nii väga,
et Ta saatis oma Poja Jeesuse sinu eest surema.
Ta saatis Jeesuse, sest Ta tahab, et sa Teda tunneksid. Jumal tunneb
sind. Ta tundis Juwonit ja tema elu eesmärki. Tal on eesmärk
ka sinu elu jaoks. Ainus viis oma eesmärgis käia on
tunda Jeesust. See on väga lihtne. Sul tuleb Ta oma südamesse
kutsuda usu läbi. Sa teed usuhüppe. Oleme kohe tagasi.
Tere, olen Simisola Komolafe. Nigeerlasena olen huvitatud
nägemast Aafrikat tõusmas oma potentsiaalini. Aga ma ei saa
seda teha ilma sinuta. Uued Pöördepunkti saated keskenduvad
Aafrikale. Sinu hääl, sinu maailm, sinu saade. Uus Pöördepunkt!
"Vaadake lilli, kuidas nad ei ketra ega koo.
Aga ma ütlen teile, isegi Saalomon kogu oma hiilguses ei olnud nõnda
ehitud kui igaüks neist." Luuka 12:27
Oleme tagasi. Myron Butler oli 2003. uustulnuk. Siiani võlub ta
publikut, jättes maha oma märgi gospelmuusikasse. Koos grupiga
Leevi püsib ta tipus. Tänane tagasi- vaatav saade lõppeb Myron Butleriga.
Myron Butler ja Levi andsid 2005 välja debüütalbumi
"Set me free" (Vabasta mind).
Edukas esimene album viis albumini "Stronger (Tugevam").
"Tugevam" sellepärast, et paljud inimesed lasevad probleemidel
ja asjadel tulla ja ennast maha suruda. Need asjad on aga selle
jaoks, et nendest minna läbi võidukalt. Nendest välja tulles
saame kedagi teist aidata. See on näidata maailmale, kuidas
probleemidega tegeleda. Jumal lõi probleemid nii, et kui tuled neist välja,
oled sa tugevam, kui olid neisse minnes.
Enne kuulsust oli nii Myron kui mitmed teised Leevi liikmed
taustalauljateks Kirk Franklinile grupis Gods Property.
Juba siis ma teadsin, et Jumal tahab, et oleksin liider.
Ma mõistsin külvamise ja lõikamise seadust.
Pidin esmalt ise järgima, et mind järgitaks. 5-6 aastat tagasi
teadsin, et on õige aeg. Helistasin sõpradele ja teatasin, et alustan
bändiga ja kas nad tahaksid osaleda? Nemad vastasid, et olid seda
ammu oodanud. Ülejäänu on juba ajalugu.
Myron on kirjutanud laule nii Smokie Norfule, Trin I Tee 5:7le
kui ka T.D Jakesile. Tehes tööd teistele, tuli ta grupi nime peale.
Küsiti siis, mis on meie koori nimi ja ma ütlesin:"Hmm, Leevi."
Uurides sain teada, et Piiblis olid nad ülistusteenistuses
olevad isikud, kes lõid ülistusatmosfääri.
Tundsin, et Jumal on kutsunud meid ihuks, kes toob Jumala ligiolu
sinna, kuhu iganes me lähme. Muusika haarab paljut enda alla.
Läksin muusikakooli ja mulle tutvustati kõiki muusikastiile.
Ma võtsin kõik need mõjud ja helid ning kasutasin neid.
Levi muusika äratab tähelepanu. Kui kuuled laulu "Vabasta mind,"
siis mõistad. Kui see võidab su tähelepanu, juhib see sind Jeesuseni.
Inimesed huvituvad sellest, kes on see Jeesus, kellest nii lauldakse?
Tuleb saada kõigile kõigeks, et võita kedagi.
Butler loodab jõuda kuulajateni tugevamalt...
...ja jõulisemalt, et võimaldada sel põlvkonnal igatseda suhet
Jumalaga, sest selline suhe on see, mida Jumal tahab.
See on mu palve, et mu muusika mõjuks selliselt.
Pöördepunktis on läbi aastate olnud hea muusika. Ka Myron Butler
on meie südameid puudutanud. Mis puutub muusikasse, oleme
toonud teieni peaaegu kõike. Kõigil neil erinevatel stiilidel
on aga üks ühine joon ning selleks on inimeste toomine Jeesuse juurde.
Piibel räägib, et Jumal annab meile uue laulu. Las Ta täidab sind oma
armastuse meloodiaga. Kui sa oled tüdinud sama laulu
laulmisest, las Jeesus annab sulle imelise uue laulu ja uue elu.
Kutsu Ta oma südamesse. Ta teab, et su süda igatseb Teda
ning Ta on valmis sulle vastama. -Palvetame koos. Ütle minu järgi:
"Jeesus, ma usun, et Sina surid minu pattude eest. Tule praegu
minu südamesse. Tänan Sind uue elu eest. Ma usun, et Sa surid
minu eest ja et ma olen saanud uueks.
Issand ma palun, et Sa aitaksid neid inimesi, kes palusid selle
palve. Las Su ületõusmise vägi annab neile uue elu ja ilmutuse.
Ma palun seda Sinu nimel Jeesus. Aamen."
Meil on aeg nüüd lõpetada. Enne aga vastus esitatud küsimusele.
Vastus on Matthew Manning. Tema lugu tuli taasesitusele
aastast 2003. Me loodame, et tema lugu puudutas ka teid.
Külastage meid Facebookis. Kathy ja teiste poolt ütleme
hüvasti ja kohtume järgmisel korral. Nägemiseni!
Tõlge: Mairit Kallaste